jkorsvik/nowiki_second_scrape_merged huggingface dataset:
Luc Besson

Luc Paul Maurice Besson (født 18. mars 1959 i Paris, Frankrike) er en fransk filmregissør og manusforfatter. Han har blitt prisbelønnet og hatt stor økonomisk suksess med en rekke av sine filmprosjekter. Hans Valerian and the City of a Thousand Planets (2017) er den dyreste filmen noensinne laget i Frankrike Med samlet produksjonskostnad på omkring 200 millioner amerikanske dollar. Bessons selskap, EuropaCorp, gikk i 2016 med 120 millioner euro i underskudd.Besson tilbragte barndommen med å følge sine foreldre, begge dykkeinstruktører rundt om i verden. Han planla å bli marinbiolog, men en dykkerulykke da han var 17 år gjorde at han ikke var i stand til å dykke igjen, så han ga opp den karriereveien.
Da han var 18 år flyttet han tilbake til Paris. Der tok han strøjobber i filmproduksjon for å lære faget, og bodde også i USA i tre år. Han flyttet tilbake til Frankrike og startet sitt eget produksjonsselskap.
Besson har vært gift med Anne Parillaud og Maïwenn Le Besco 1992–1997. Fra 1997 til -99 var han gift med Milla Jovovich. 28. august 2004 giftet han seg med Virginie Silla.


== Filmografi som regissør ==
Den siste kampen (1983)
Subway (1985)
Det store blå (1988)
Nikita (1990)
Atlantis (1991)
Léon (1994)
Det femte element (1997)
Jeanne d'Arc (1999)
Angel-A (2005)
Arthur og Minimoyene (2006)
Arthur og Maltazards hevn (2009)
Adèle Blanc-Sec (2010)
The Lady (2011)
Farvel til Mafiaen (2013)
Lucy (2014)
Valerian and the City of a Thousand Planets (2017)


== Referanser ==


== Eksterne lenker ==
(fr) Offisielt nettsted 
(en) Luc Besson – kategori av bilder, video eller lyd på Commons 
(en) Luc Besson – galleri av bilder, video eller lyd på Commons 
(en) Luc Besson på Internet Movie Database 
(sv) Luc Besson i Svensk Filmdatabas 
(da) Luc Besson på Filmdatabasen 
(da) Luc Besson på Scope 
(fr) Luc Besson på Allociné 
(en) Luc Besson på AllMovie 
(en) Luc Besson hos Turner Classic Movies 
(en) Luc Besson hos Rotten Tomatoes 
(en) Luc Besson hos TV Guide 
(en) Luc Besson hos The Movie Database
Eigerøya

Eigerøya (lokalt kalt Eigerøy eller Øyne) er ei øy utenfor Egersund i Rogaland. Øya har flere kjente bedrifter og attraksjoner: Aker Solutions, C-Map, Simrad, Eigerøy fyr og krigsminner fra andre verdenskrig. Øya har forbindelse til fastlandet over Eigerøy bru, som stod ferdig i 1951.


== Topografi ==
Eigerøya deles nesten i to av den store bukten Lundarviga. Den mindre nordvestlige delen heter derfor Nordre Eigerøya, (lokalt kalt Nora Øyne) mens den større sørøstlige kalles Søre Eigerøya, (lokalt kalt Søra Øyne). I vest og syd vender øya ut mot åpent hav, mens den i nord adskilles fra fastlandet ved fjorden Nordragabet, som lenger inn blir til en trang kanal. Denne går først mot øst, men siden mot syd. På den andre siden av denne kanalen ligger byen Egersund. Utløpet ut mod havet i syd har navnet Søragabet.
Øyas kystlinje kjennetegnes av en rekke mindre viker, foruten den store Lundarviga. Seksarvågen ytterst på Nordre Eigerøya er nærmest en liten fjord. Øya omgis av en rekke mindre holmer, et par mindre øyer (Skarvøya rett syd for Søre Eigerøya, Løyningsøya vest for Søre Eigerøya) og den store Midbrødøya vest for Nordre Eigerøya. Det høyeste punktet på øya er Varden (131 moh.) på Søre Eigerøya. Nordre Eigerøya er flatere; den når opp i 70 moh. på Vedafjellet. Over hele øya finnes det en rekke mindre vann; de største er Skreddalsvatnet, Smådalsvatnet og Sæstadvatnet.


== Bebyggelse ==

På østsiden av Søre Eigerøya, som vender mot Egersund, er det en del bolighus (Nyåsen, Grønehaugen, Halsen Her er også en del kaier og industriområder (Nyåskaien, Kaubaneset, Hovland). Syd på Søre Eigerøya ligger det noen få gårder i et belte innover i landet fra Hovlandsviga (Hovland, Sæstad, Løyning), men de fleste gårdene ligger på nordsiden av øya (Leidland, Skjelbreid, Myklebust, Skadberg). Resten av Søre Eigerøya er ubebodd.
På den mindre Nordre Eigerøya ligger det meste av bebyggelsen på vestsiden av Lundarviga (Bergan, Haugan, Segleim, Midbrød, Ytstebrød). Den sydligste delen er ubebodd.
På Midbrødøya utenfor Nordre Eigerøya ligger Eigerøy fyr. På en holme utenfor sydspissen av Søre Eigerøya ligger Vibberodden fyr. Eigerøy skole ligger øst på Søre Eigerøya.
Totalt bor det rundt 2.500 mennesker på Eigerøy, fordelt på rundt 800 husstander. Fram til 1960-årene var så å si alle innbyggerne bosatt på små fiskerbruk, der de kombinerte fiske og jordbruk. På slutten av 60-tallet, etter at Nordre og Søndre Eigerøy var blitt koplet sammen med vei, ble det satt i gang en storstilt boligutbygging i den gamle utmarka til gårdene Leidland og Hovland. I dag er det både butikk, skole, idrettsanlegg, bydelskirke og industri i dette området.


== Kommunikasjon ==
Øya har forbindelse til fastlandet over Eigerøy bru, som ble bygd i 1951. Fra brua fører riksvei 502 sydover langs østsiden av øya til Hovlandsviga, og herfra fører fylkesvei videre til Hovland. En fylkesvei fører fra Eigerøy bru langs nordsiden av øya til Nordre Eigerøya og Ytstebrød. En privat vei fører fra Nordre Eigerøya over til Midbrødøya.


== Referanser ==
Léon

Se også LeónLéon er en franskprodusert action- og thillerfilm fra 1994, skrevet og regissert av Luc Besson, med Jean Reno og Gary Oldman i hovedrollene og Natalie Portman i hennes spillefilmdebut.


== Handling ==
Léon (Jean Reno) er en effektiv leiemorder som lever et tilbaketrukket liv mellom oppdragene. En dag blir alle i leiligheten ved siden av drept av en korrupt politimann (spilt av Gary Oldman), alle unntatt den lille jenta Mathilda (Natalie Portman) som kommer hjem fra butikken samtidig med at hennes familie blir drept. Når Mathilda merker hva som har hendt med hennes familie banker hun på hos Léon.


== Produksjon ==
Léon er delvis en utvikling fra en idé i Bessons tidligere film Nikita (1990), der Jean Reno spiller en liknende figur ved navn Victor. Besson har sagt at han betrakter Léon som en mer menneskelig «fetter» av Victor.I første utkastet til Bessons manus er leiemorderens fulle navn Leone Montana (noe som antyder et italiensk utspring); det er likevel ikke merkbart i den ferdige filmen.Natalie ble først nektet å spille i filmen fordi hun var for ung, men når hun kom tilbake for andre prøvespilling gjorde hun et så bra inntrykk at Luc Besson var tvunget til å gi henne rollen.


== Medvirkende ==
Jean Reno – Léon
Gary Oldman – Stansfield
Natalie Portman – Mathilda
Danny Aiello – Tony
Peter Appel – Malky


== Referanser ==


== Eksterne lenker ==
(en) Léon på Internet Movie Database 
(no) Léon hos Filmfront 
(sv) Léon i Svensk Filmdatabas 
(da) Léon i Danmark Nationale Filminstitut 
(fr) Léon på Allociné 
(nl) Léon på MovieMeter 
(en) Léon på AllMovie 
(en) Léon på Rotten Tomatoes 
(en) Léon på Metacritic 
(en) Léon på Box Office Mojo 
(no)  Léon hos Filmweb
Joe Adamov

Joe Adamov (russisk:Иосиф Адамов – Iosif Adamov) (født 7. januar 1920 – død desember 2005) var en russisk journalist og programleder i Radio Moskva og i dets etterfølger Voice of Russia i tilsammen 60 år. Han var av armensk herkomst, og født i Batumi i Georgia. Han bodde det meste av livet i Moskva. Hans død ble rapportert på radiostasjonen Voice of Russia sin engelskspråklige nyhetsbulletin 12. desember 2005, men verken denne eller kommende nekrologer gav en konkret dødsdato.
Adamov snakket flytende engelsk med nøytral amerikansk aksent. Dette bidro til at han fikk jobb som programleder i Radio Moskva i 1942. Her ble han best kjent for å lede programmet Moscow Mailbag, der spørsmål fra lytterne om Sovjetunionen og Russland ble besvart. Gjennom den kalde krigen studente vestlig etterretning dette programmet på lik linje med øvrige programmer fra Radio Moskva, noe sovjetiske myndigheter var vel vitende om. Adamov presenterte programmet fra 1957 til like før hans død, da helseproblemer gjorde at han måtte droppe radiojobbingen. Radioprogrammet fortsatte imidlertid med ny programledelse.
I jobben som journalist og programleder i Radio Moskva fikk Adamov anledning til å intervjue mange vestlige politikere og journalister, som blant annet Dwight D. Eisenhower, Eleanor Roosevelt, Walter Cronkite og Larry King.
Adamov var offisiell oversetter under rettssaken mot Gary Powers, piloten av et U2fly som ble skutt ned over Sovjetunionen i 1960.
Signaturen til Moscow Mailbag var:

You can't do better
than send us that letter
and in it tell Joe
what you think of his show


== Eksterne lenker ==
Voice of Russia nekrolog
Biografi av Katherine Lawson
Moscow Mailbag arkivmateriale presentert av Joe Adamov
Vasily Strelnikov

Vasily Strelnikov (russisk: Василий Стрельников, også kjent som друг агрессивно-прогрессивной молодёжи) (født 14. mai 1962 i New York) er en kjent New York-født russisk VJ, mest kjent hos Boomerang Generation som stemmen bak MTV Russia i perioden 1998-2002. Han var på høyden av sin popularitet med morgenprogrammet Weekend's Whim (Викендный Каприз). 
Hans far, Boris Strelnikov, var en kjent sovjetisk journalist som i mange år jobbet som korrespondent for Pravda i USA. Vasily har derfor både russisk og amerikansk statsborgerskap.
Han begynte sin radiokarriere som hallomann på 1980-tallet i Radio Moscow World Service. Etter hvert ble han radiovert for Listeners Request Club, som ble et av stasjonens mest populære program, i hovedsak på grunn av programmets uformelle stil, i sterk kontrast til de øvrige programmene. 


== Eksterne lenker ==
Offisielt nettsted 
(en) Vasily Strelnikov – kategori av bilder, video eller lyd på Commons 
THE BIG PODCAST! av Vasily Strelnikov (russisk)
Lionel Hampton

Lionel Leo «Hamp» Hampton (født 20. april 1908 i Louisville, Kentucky, død 31. august 2002) var en amerikansk jazzmusiker, komponist og bandleder.
Hans karriere startet som trommeslager i Chicago (1916) og Los Angeles (1925), der han på «New Cotton Club» spilte med Louis Armstrong; under opptak med Armstrong gikk Hampton (som en av de første innen jazz) over til vibrafon (1930). I New York City ble han nasjonalt kjent som medlem i Benny Goodman Quartet (1936–40). Hans eget «L.H. Orchestra» (1940–46) huset jazzstorheter som Illinois Jacquet, Cat Anderson, Dexter Gordon, Art Farmer, Clifford Brown, Fats Navarro, Clark Terry, Quincy Jones, Charles Mingus, Wes Montgomery, samt vokalister som Joe Williams, Dinah Washington, Betty Carter og Aretha Franklin. Han skrev over to hundre komposisjoner, den mest kjente er Flying home (1939) som var orkesterets signaturmelodi, Hey bab-ba-rebop og symfoniske verk som King David suite. Universitetet i Idaho etablerte «L.H. School of Music» (1987).


== Referanser ==


== Eksterne lenker ==
(en) Lionel Hampton – kategori av bilder, video eller lyd på Commons 
(en) Lionel Hampton på Internet Movie Database 
(sv) Lionel Hampton i Svensk Filmdatabas 
(da) Lionel Hampton på Scope 
(fr) Lionel Hampton på Allociné 
(en) Lionel Hampton på AllMovie 
(en) Lionel Hampton hos The Movie Database 
(en) Lionel Hampton hos Internet Broadway Database 
(en) Lionel Hampton på Discogs 
(en) Lionel Hampton på MusicBrainz 
(en) Lionel Hampton på Songkick 
(en) Lionel Hampton på AllMusic 
uidaho.no har bilder, artikler og lyd/film
Lionel Hampton Jazz Festival
State of the art

State of the art er et engelsk uttrykk som kan oversettes med «det beste man kan få til med tidens mest moderne teknologi/ferdigheter.» Begrepet er første gang kjent brukt i reklame i 1910.«Art» betyr i denne sammenhengen «fag», og «state» betyr «status» eller «tilstand».


== Referanser ==
Johan Sara

Johan Sara jr. (født i 1963 i Alta) er en samisk musiker (gitar og joik), komponist, produsent, lærer og utøver av samtidsmusikk med røtter i samisk tradisjon.Han har studert klassisk gitar ved Musikkonservatoriet i Tromsø, samt musikkpedagogikk, og har undervist ved Samisk høgskole i Kautokeino. Sara jr. leder «J.S. & Group», som ga ut Ovcci vuomi ovtta veaiggis (DAT, 1995).
Med ny besetning (Geir Lysne blås, Knut Aalefjær tromme, Erik Halvorsen tangent) utkom Boska (DAT, 2003), med et musikkuttrykk beskrevet som punk-joik-jazz. Den neste plata heter Orvoš (2009) fra Johan Sara jr. Group.Orkesteret har en omfattende internasjonal turnéliste. I 2010 turnerte han i Japan der han spilte for utsolgte hus i Osaka og Tokyo, hvor han skulle holde tilsammen fire konserter. Sommeren 2011 spilte han på Roskildefestivalen, der han høstet stor applaus for sin oppjazzede joik med et band bestående av blant andre Terje Johannessen. Samme år ble også tildelt Edvardprisen 2011, fra TONO, for albumet Transmission – Rievdadus i åpen klasse, under Ultimafestivalen. I juryens begrunnelse heter det blant annet: «Lydlandskap med naturlyder, stemmer, pust og sporadiske tunge rytmelenker smelter sammen til spennende musikk. Den er uforutsigbar, Johan Sara jr inviterer oss med på en reise, og vi vil gjerne følge med. Fra det minimalistiske til det store episke, alt med forankring i noe vi alle kan kjenne oss igjen i – nemlig røttene våre».
Han har også skrevet musikk for orkester, kor, radio, film og teater, sist for Hålogaland Teater (Sykle i snøstorm 2018).
Sara jr deltok i Eurovision Song Contest 2000 i Stockholm, som korist for Roger Pontare i det svenske bidraget "When the spirits are calling my name". [1] Sangen endte på en syvendeplass blant 24 deltagende land. 


== Referanser ==


== Eksterne lenker ==
Offisielt nettsted 
(en) Johan Sara – kategori av bilder, video eller lyd på Commons 
Tradition vs. innovation - Johan Sara jr. renews Sami chanting tradition - Ballade.no fra Norsk Musikkinformasjon
Arealvekt

Arealvekt er definert som masse pr flateenhet. Standard SI enhet angis i kilogram pr kvadratmeter (kg/m²).


== Beregning ==
Arealvekt kan beregnes ved

  
    
      
        
          ρ
          
            A
          
        
        =
        
          
            M
            A
          
        
      
    
    {\displaystyle \rho _{A}={\frac {M}{A}}}
  eller

  
    
      
        
          ρ
          
            A
          
        
        =
        ρ
        ⋅
        l
      
    
    {\displaystyle \rho _{A}=\rho \cdot l}
  Hvor


== Bruk ==
Betegnelsen brukes vanligvis i sammenhenger hvor massen til en flate varierer lite, men er av stor interesse. For eksempel mye brukt for å beskrive massen av pansermaterialer eller tykkelsen til papir.
Bandhagen

Bandhagen er en bydel i Söderort i Stockholm kommune, i bydelsområdet Enskede-Årsta-Vantör. Bydelen grenser til Högdalen, Stureby og Örby.
NORMOVCON

Norwegian Movement Control (NORMOVCON) var en norsk militær avdeling utplassert i Kroatia, Bosnia-Hercegovina, Serbia og Makedonia i årene 1992–1996. Avdelingen var en del av UNPROFOR (senere UNPF og UNCRO) og hadde ansvaret for transportkontroll. Hovedansvaret var flyplassene i Zagreb, Split, Sarajevo, Beograd og Skopje. I tillegg ble det utført transportkontroll i forbindelse med båt, bil og jernbane.Hovedkvarteret ble i 1992 plassert i Sarajevo, men måtte senere flyttes til Pleso, en tidligere jugoslavisk militærleir ved flyplassen i Zagreb, på grunn av krigshandlingene.
NORMOVCON ble kjent i store deler av verden på grunn av sitt avdelingskontor på flyplassen i Sarajevo som etter hvert fikk tilnavnet «Maybe Airlines» på grunn av hyppige kanselleringer og svært usikre flytider.


== Referanser ==
Tankard

Tankard er et thrash metal-band fra Tyskland. Bandet ble stiftet i Frankfurt am Main i 1982 av klassekameratene Andreas Geremia, Axel Katzmann og Frank Thorwarth. Bandet gikk i starten under navnet Vortex, før de skiftet navn til Avenger. Senere skiftet de igjen navn til Tankard (på norsk: «ølkrus») etter å ha kommet over ordet i ordboka. Humor og alkohol er viktige elementer i imaget til Tankard og kaller blant annet musikken de spiller på spøk for «alcoholic metal». Deres første konsert ble holdt i et lokalt klasserom 28. mars 1983. Den originale bassisten Bernhard Rapprich ble tvunget til å forlate bandet av faren som ikke ønsket at han skulle henge sammen med upassende fulle ungdommer. Bandet smuglet bl.a. inn øl på skolekonsertene i melkekartonger ettersom det var forbudt med alkohol på skolens område.
2. januar 2007 spilte Tankard for første gang i Norge. Konserten ble holdt på «South of Heaven» på Betong (Chateau Neuf).


== Medlemmer ==


=== Dagens medlemmer ===
Andreas «Gerre» Fritz Johannes Geremia – Vokal (1982-)
Andreas Gutjahr – Gitar (2000)
Olaf Zissel – Trommer (1995-)
Frank Robert Thorwarth – Bass (1982-)


=== Tidligere medlemmer ===


==== Gitarister ====
Bernhard Rapprich (1982–1983)
Axel Katzmann (1982–1994)
Andy Bulgaropulos (1983–2000)


==== Trommeslagere ====
Oliver Werner (1982–1992)
Arnulf Tunn (1992–1994)


== Eksterne lenker ==
(en) Offisielt nettsted 
(en) Tankard (band) – kategori av bilder, video eller lyd på Commons 
(en) Tankard – galleri av bilder, video eller lyd på Commons 
(en) Tankard på Discogs 
(en) Tankard på MusicBrainz 
(en) Tankard på Encyclopaedia Metallum 
(en) Tankard på Spotify 
(en) Tankard på Songkick 
(en) Tankard på AllMusic
Masseeffekt

Masseeffekten til et materiale angir arealvekten til et materiale sammenlignet med arealvekten til valset panserstål (RHA=Rolled Homogenous Armour).  
Masseeffekt defineres ved formelen:

Masseeffekt (Em) = Arealvekt panserstål ÷ Arealvekt pansermateriale
Holmestrandtunnelen

Holmestrandtunnelen er en veitunnel utenfor Holmestrand i Vestfold. Tunnelen er 1862 meter lang, 9 meter bred og 4,75 meter høy (opp til lys og vifter i tunneltaket). 
Byggingen av Holmestrandtunnelen begynte i 1980 og den ble åpnet 14. mai 1983 for å lede den tette biltrafikken på E18 utenom Holmestrand sentrum. I 2001 ble den nye E18 lagt i egen trasé lengre vest i fylket, og Holmestrandtunnelen ble en del av fylkesvei 313 som går mellom Helland i Tønsberg kommune og Gutu i Holmestrand kommune. Tunnelen har vært stengt for normal trafikk siden 2012 på grunn av Jernbaneverkets utbygging av ny jernbanetunnel gjennom Holmestrandsfjellet, og krever omfattende renovasjon for å kunne åpnes for normal trafikk igjen. Den brukes også til nødutgang fra Holmestrandsporten.
Den har et tverrslag ut i det fri.
På grunn av liten trafikk og høye vedlikeholdskostnader har det vært foreslått å bygge om tunnelen til blant annet byparkering, overnattingssted, museumslager og skitunnel. 


== Se også ==
Veitunneler i Norge


== Referanser ==


== Eksterne lenker ==
«Bilde fra åpningen av tunnelen» (norsk). Tønsbergs blad. 14. mai 1983. Arkivert fra originalen 17. februar 2016. Besøkt 17. februar 2016. 
The World's Longest Tunnel Page
Zoombart kart og luftfoto over tunnelen
Hovind

Hovind er et etternavn som stammer fra stedet Hovin i Ullensaker.
Hovind er en norrønt navn som antageligvis speiler tilbake på et geografisk sted som fungerte som et gudehov, hvor man ofret til gudene.


== Kjente personer ==
De mest kjente personene med Hovind som etternavn er orienteringsløperen Eirik Kamstrup Hovind,  svømmeren Jørgen Hovind og håndballspilleren Anette Hovind Johansen.
Sebastian Larsson

Sebastian Bengt Ulf Larsson (født 6. juni 1985) er en svensk fotballspiller som spiller AIK Fotboll.Larsson er først og fremst offensiv midtbanespiller, men har noen få ganger spilt back. I 2001 gikk han fra sin moderklubb IFK Eskiltuna til Arsenal etter at en speider hadde sett han i en juniorlandskamp. 27. oktober 2004 debuterte han mot Manchester City i den engelske ligacupen. Sommeren 2005 signerte han en to-årig proffkontrakt. 1. februar 2006 debuterte han i Premier League som innbytter i kampen mot West Ham. Han flyttet til Sunderland FC i juli 2011. Han gikk videre til Hull i 2017, hvor han spilte en sesong, før han vendte hjem til Sverige for å spille i AIK.


== Landslaget ==
Han ble tatt ut i Sveriges EM-tropp til EM i Frankrike 2016.Han ble tatt ut i Sveriges tropp til VM i fotball 2018 i Russland.Han ble tatt ut i Sveriges EM-tropp til EM i fotball 2021.


== Referanser ==


== Eksterne lenker ==
(en) Sebastian Larsson – FIFA 
(en) Sebastian Larsson – UEFA 
(en) Sebastian Larsson – Transfermarkt 
(en) Sebastian Larsson – national-football-teams.com 
(en) Sebastian Larsson – Soccerbase.com 
(en) Sebastian Larsson – FootballDatabase.eu 
(en) Sebastian Larsson – Soccerway 
(en) Sebastian Larsson – EU-Football.info 
(en) Sebastian Larsson – FBref
Maria Rita

Maria Rita Mariano (født 9. september 1977 i São Paulo) er en brasiliansk sangerinne, datter av sangerinnen Elis Regina og kompositøren César Camargo Mariano.
Maria Rita begynte sin karriere i en alder av 24 år selv om hun ville synge siden hun var fjorten år gammel. Hennes mor, en berømt sangerinne i Brasil, sin karriere påvirket utsettelsen av Marias satsing. 
Før hun ble en profesjonell sanger gjennomførte hun en utdannelse innen marketing- og latinamerikanske studier ved Universitetet i New York. Hun hadde sin praksisperiode i et ungdomsmagasin.
Etter sine nylige suksesser har hun nå blitt en av de nye ikonene innen MPB. I etterkant av sin suksess og de internasjonale ambisjonene har kritikerne beskyldt henne for å imitere sin mors stil.
Maria Rita har vunnet den latinske Grammy prisen i tre kategorier, årets nykommer, beste MPB album og beste brasilianske låt.


== Diskografi ==
Maria Rita (2003)
Segundo (2005)
Samba Meu (2007)


== Referanser ==


== Eksterne lenker ==
Offisielt nettsted 
(en) Maria Rita – kategori av bilder, video eller lyd på Commons 
(en) Maria Rita på Internet Movie Database 
(en) Maria Rita hos The Movie Database 
(en) Maria Rita på Apple Music 
(en) Maria Rita på Discogs 
(en) Maria Rita på MusicBrainz 
(en) Maria Rita på Spotify 
(en) Maria Rita på Songkick 
(en) Maria Rita på Last.fm 
(en) Maria Rita på AllMusic 
Maria Rita på Twitter 
Maria Rita på Twitter 
Maria Rita på Facebook 
Maria Rita på Instagram 
Maria Rita på YouTube 
Maria Rita på Myspace 
Maria Rita på Flickr